ถวายบังคม
ตั้งแต่วันที่ 14 ต.ค.นี้ ธนาคารพาณิชย์ทุกแห่งต่างร่วมถวายอาลัยแด่พระบาทสมเด็จพระปรมินทรมหาภูมิพลอดุลยเดช
17 ต.ค. 2559

โดย...ทีมข่าวการเงินโพสต์ทูเดย์
ตั้งแต่วันที่ 14 ต.ค.นี้ ธนาคารพาณิชย์ทุกแห่งต่างร่วมถวายอาลัยแด่พระบาทสมเด็จพระปรมินทรมหาภูมิพลอดุลยเดช กำหนดให้พนักงานสวมชุดไว้ทุกข์ ไม่ต้องสวมเครื่องแบบขณะปฏิบัติงาน โดยพนักงานชายให้สวมเสื้อเชิ้ตขาว กางเกงขายาวสีดำ และเนกไทสีดำ
สำหรับพนักงานหญิงที่ปกติจะสวมเครื่องแบบสีสด ซึ่งเป็นสีเฉพาะของแต่ละธนาคารก็ให้แต่งชุดกระโปรงสีดำ ซึ่งทุกธนาคารได้พร้อมใจกันปฏิบัติเป็นน้ำหนึ่งใจเดียวกัน
นอกจากนี้ ทุกธนาคารต่างพร้อมใจตั้งพระสาทิสลักษณ์ของพระบาทสมเด็จพระปรมินทรมหาภูมิพลอดุลยเดช เพื่อถวายอาลัยอย่างงดงาม 
ไม่เพียงแต่ธนาคาร ทั้งธนาคารแห่งประเทศไทย และกระทรวงการคลัง หน่วยงานราชการทุกแห่ง ต่างปฏิบัติเหมือนกันโดยไม่ได้นัดหมาย
วันนี้หลายธนาคารจะทำพิธีถวายบังคมพระบาทสมเด็จพระปรมินทรมหาภูมิพลอดุลยเดช อาทิ ธนาคารกรุงเทพ จะพร้อมเพรียงแค่ไหน โปรดติดตาม